CELEX: 22019D1229
Language: bg
Date: 2019-04-11 00:00:00
Title: Решение на Съвместния комитет на ЕИП № 99/2019 от 11 април 2019 година за изменение на приложение I (Ветеринарни и фитосанитарни въпроси) към Споразумението за ЕИП [2019/1229]

18.7.2019   
               
               
                  BG
               
               
                  Официален вестник на Европейския съюз
               
               
                  L 192/53
               
            
         РЕШЕНИЕ НА СЪВМЕСТНИЯ КОМИТЕТ НА ЕИП № 99/2019
         от 11 април 2019 година
         за изменение на приложение I (Ветеринарни и фитосанитарни въпроси) към Споразумението за ЕИП [2019/1229]
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
         като има предвид, че:
         
                     (1)
                  
                  
                     Регламент за изпълнение (ЕС) 2019/591 на Комисията от 11 април 2019 г. за изменение на приложение V към Регламент (ЕО) № 136/2004 по отношение на включването на Обединеното кралство Великобритания и Северна Ирландия и някои от териториите, зависими от Британската корона, в списъка на трети държави, от които е разрешено въвеждането в Съюза на пратки от сено и слама (1) следва да бъде включен в Споразумението за ЕИП.
                  
               
                     (2)
                  
                  
                     Регламент за изпълнение (ЕС) 2019/589 на Комисията от 11 април 2019 г. за изменение на приложение III към Регламент (ЕО) № 1251/2008 по отношение на включването на Обединеното кралство Великобритания и Северна Ирландия и някои от териториите, зависими от Британската корона, в списъка на трети държави, територии, зони или компартменти, от които е разрешено въвеждането в Европейския съюз на пратки от сено и слама (2) следва да бъде включен в Споразумението за ЕИП.
                  
               
                     (3)
                  
                  
                     Решение за изпълнение (ЕС) 2019/599 на Комисията от 11 април 2019 г. за изменение на приложението към Решение № 2007/453/ЕО относно статуса по отношение на СЕГ на Обединено кралство Великобритания и Северна Ирландия и териториите, зависими от Британската корона (3) следва да бъде включено в Споразумението за ЕИП.
                  
               
                     (4)
                  
                  
                     Настоящото решение се отнася до законодателството по ветеринарните въпроси. Законодателството по ветеринарните въпроси не се прилага по отношение на Лихтенщайн, докато прилагането на Споразумението между Европейската общност и Конфедерация Швейцария относно търговията със селскостопански продукти включва Лихтенщайн, както е посочено в секторните адаптации на приложение I към Споразумението за ЕИП. Следователно настоящото решение не се прилага по отношение на Лихтенщайн.
                  
               
                     (5)
                  
                  
                     Поради това приложение I към Споразумението за ЕИП следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Глава I от приложение I към Споразумението за ЕИП се изменя, както следва:
            
                        1.
                     
                     
                        В точка 115 (Регламент (ЕО) № 136/2004 на Комисията) от част 1.2 се добавя следното тире:
                        
                                    „—
                                 
                                 
                                    
                                       32019 R 0591: Регламент за изпълнение (ЕС) 2019/591 на Комисията от 11 април 2019 г. (ОВ L 100 I, 11.4.2019 г., стр. 20)“.
                                 
                              
                  
                        2.
                     
                     
                        В точка 86 (Регламент (ЕО) № 1251/2008 на Комисията) в част 4.2 се добавя следното тире:
                        
                                    „—
                                 
                                 
                                    
                                       32019 R 0589: Регламент за изпълнение (ЕС) 2019/589 на Комисията от 11 април 2019 г. (ОВ L 100 I, 11.4.2019 г., стр. 14)“.
                                 
                              
                  
                        3.
                     
                     
                        В точка 49 (Решение 2007/453/ЕО на Комисията) от част 7.2 се добавя следното тире:
                        
                                    „—
                                 
                                 
                                    
                                       32019 D 0599: Решение за изпълнение (EС) 2019/599 на Комисията от 11 април 2019 г. (ОВ L 103, 12.4.2019 г., стр. 31)“.
                                 
                              
                  
         
            Член 2
            Текстовете на регламенти за изпълнение (ЕС) 2019/589, (ЕС) 2019/591 и Решение за изпълнение (ЕС) 2019/599 на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
         
         
            Член 3
            Настоящото решение влиза в сила на 12 април 2019 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
         
         
            Член 4
            Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
         
            Съставено в Брюксел на 11 април 2019 г.
            
               
                  За Съвместния комитет на ЕИП
               
               
                  Председател
               
               Claude MAERTEN
            
         
         
            (1)  ОВ L 100I, 11.4.2019 г., стр. 20.
         
            (2)  ОВ L100I, 11.4.2019 г., стр. 14.
         
            (3)  ОВ L 103, 12.4.2019 г., стр. 31.
         
            (*1)  Без отбелязани конституционни изисквания.